'સી મિસ્ટર વિલિયમ, એપ્લિકેશનમાં તમારો સિવિક કોડ પણ છે...' એપ્લિકેશન હજુ તેણે જોઈ પણ ન હતી, પંરતુ તેનું ફોર્મેટ મનોમન યાદ કરીને અદ્દલ રિપોર્ટરને છાજે તેમ તેણે ફેંકવા માંડ્યું, 'તમે ભલે કંઈ ન કહો અને ફોન કટ કરી દો, પણ સિવિક કોડના આધારે હું તમારું એડ્રેસ, કામનું સ્થળ એટલું તો મેળવી જ શકીશ. એ પછી તમારા ફ્રેન્ડ્સ કે ફેમિલી વિશે જાણીશ. પણ એ રીતે હું લખીશ તો શક્ય છે કે તેમાં કંઈક સરતચૂક પણ થાય અને તમને નુકસાન થાય. બહેતર છે કે તમે જાતે જ મને કહી દો, તો શક્ય છે કે હું તમારી તરફેણમાં હવા પણ ઊભી કરી શકું... અલ્ટિમેટલી ઈટ્સ ધ મેટર ઓફ ધ ગ્રેટ બ્રિટિશ કોલોનીઅલ ગ્લોરી'